**ИЗБОРНОМ ВЕЋУ**

**ФАКУЛТЕТА ОРГАНИЗАЦИОНИХ НАУКА**

**УНИВЕРЗИТЕТА У БЕОГРАДУ**

**Предмет:** Извештај Комисије о пријављеним кандидатима за избор у звање доцента за ужу научну област **Финансијски менаџмент, рачуноводство и ревизија**

На основу одлуке Изборног већа Факултета организационих наука **05-02** број 4/23 од **11.04.2018.** године, а по објављеном конкурсу **за избор једног наставника у звање доцента** на одређено време од 5 година са пуним радним временом за ужу научну област Финансијски менаџмент, рачуноводство и ревизија, именовани смо за чланове Комисије за подношење извештаја о пријављеним кандидатима. На основу увида у достављени конкурсни материјал, Изборном већу Факултета организационих наука, Универзитета у Београду, достављамо следећи

**ИЗВЕШТАЈ**

На расписани конкурс за избор једног наставника у звање доцента на Факултету организационух наука, Универзитета у Београду који је објављен у огласним новинама Националне службе за запошљавање **Послови** број 773 од **18.04.2018.** године, са роком трајања од 15 дана, пријавио се један кандидат **др Милица Латиновић**. На основу прегледа достављене документације констатујемо да кандидат испуњава услове конкурса и подносимо следећи извештај:

**ДР МИЛИЦА ЛАТИНОВИЋ**

**А. Биографски подаци**

Милица (Милан) Латиновић је рођена 12.04.1978. године у Београду где је завршила основну школу „Карађорђе“ и била носилац Вукове дипломе. У Београду је завршила и гиманзију „Свети Сава“ са одличним успехом. Основне студије завршила је 2006. године на Факултету организационих наука, Универзитета у Београду, на одсеку Менаџмент – модул Финансијски менаџмент са просечном оценом 8,64. Дипломирала је са оценом 10 на дипломском раду, на тему „Хеџ фондови као алтернативна класа активе“. Тиме је стекла звање дипломираног инжињера организационих наука – одсек за Менаџммент.

Милица Латиновић је била стипендиста Министарства просвете и спорта – Фонда за младе таленте и Унивезитета у Нотингему. Мастер академске студије завршила је у школској 2006/2007. години у Великој Британији на The University of Nottingham, Nottigham University Business School, где је завршила модул - Finance and Investment. Тема Мастер рада била је „Pricing Weather Derivatives“. Одлуком Комисије Универзитета за признавање високошколских исправа број: 06-613-1796/3 од 25.09.2008. године, нострификована је диплома дипломских академских студија Универзитета у Нотингему, са звањем дипломирани инжењер организационих наука – Мастер из области Менаџмент, модул Финансијски менаџмент. Просечна оцена током Мастер студија била је with Merit, што се вреднује као посебно признање а може се видети увидом у додатак Мастер диломи.

Докторске академске студије уписала је школске 2010/2011. године на Факултету организационих наука на студијском програму Информациони системи и менаџмент, студијско подручје Менаџмент. Положила је са оценом 10, све планом и програмом предвиђене испите, чиме је њена просечна оцена током Докторских академских студија била 10. Одбранила је приступни рад на тему „Интегрисани приступ вредновању акција заснован на реалним опцијама“ дана 06.07.2015. године. Милица Латиновић је докторску дисертацију на тему „Интегрисани приступ вредновању акција заснован на реалним опцијама“ одбранила је на Факултету организационих наука, дана 20.03.2018. године. Тиме је стекла научни назив доктор наука – организационе науке.

Милица Латиновић је први пут засновала радни однос на Факултету организационих наука 15.04.2008. године, као сарадник у настави за ужу научну област Финансијски менаџмент. Досадашњи избори у наставна и научна звања били су:

* 15.04.2008.-14.04.2009. - Сарадник у настави за ужу научну област Финансијски менаџмент на Факултету организационих наука, Универзитета у Београду (уговор 04-11 број: 16/39 од 15.04.2008.)
* 15.04.2009.-14.04.2010. – Сарадник у настави за ужу научну област Финансијски менаџмент на Факултету организационих наука, Универзитета у Београду (уговор 04-11 број: 16/15 од 03.02.2009.)
* 15.04.2010.-14.04.2013. – Асистент за ужу научну област Финансијски менаџмент на Факултету организационих наука, Универзитета у Београду (уговор 04-11 број: 16/28 од 15.04.2010.)
* 15.04.2013.-14.04.2016. - Асистент за ужу научну област Финансијски менаџмент на Факултету организационих наука, Универзитета у Београду (уговор 04-11 број: 16/43 од 01.04.2013.)

Од 15.04.2016. године, Милица Латиновић је у радном односу, на пословима службеника у Центру за развој финансијског тржишта и има звање стручног сарадника, на Факултету организационих наука. Милица Латиновић течно говори енглески језик и поседује основно знање француског и руског језика.

**Б. Наставно-педагошки рад**

 **Наставно искуство**

Др Милица Латиновић била је ангажована на основним, специјалистичким струковним и мастер академским студијама у припреми и извођењу вежби и лабораторијских вежби. Милица Латиновић је ангажована у припреми, извођењу и прегледању колоквијума у оквиру уже области за коју је бирана. Држи и држала је вежбе на основним академским студијама на предметима: Финансијска тржишта, Корпоративне финансије, Управљање финансијским ризиком, Финансијски менаџмент. На дипломским академским (мастер) студијама и специјалисичким струковним студијама, такође је била и још увек је ангажована на извођењу вежби на предметима Финансијска тржишта и берзанско пословање, Инструменти управљања финансијским ризиком, Корпоративне финансије и Портфолио менаџмент. На међународним мастер студијама - International Business and Managment, које се на енглеском језику реализују у сарадњи са Middlesex University из Лондона, изводи вежбе на предмету Међународне корпоративне финансије (International Corporate Finance). Ангажована је на извођењу вежби на предмету Анализа инвестирања у хартије од вредности, у оквиру мастер програма „Рачунарство у друштвеним наукама“, а у оквиру Темпус пројекта INCOMING. Милица Латиновић била је ангажована на пословима креирања структуре и садржаја предмета на модулу, а у оквиру Темпус пројекта „Interdisciplinary Curricula in Computing to Meet Labor Market Needs INCOMING“.

 **Педагошки рад**

Приликом евалуације од стране студената Факултета организационих наука, редовно је оцењивана високим оценама, где је просечна оцена приближно 4,6 на скали од 1-5, током укупног периода у претходним звањима о чему постоји евиденција на Факултету организационих наука.

Др Милица Латиновић учествовала је као члан комисије за одбрану завршних радова на основним академским студијама и то:

* Драган Ђорђевић, „Промена структуре капитала и цена акције“, Факултет организационих наука, Универзитет у Београду, 2011, ментор: проф. др Весна Богојевић Арсић,
* Александра Николић, „Примена концепта пројектног менаџмента при увођењу новог банкарског производа“, Факултет организационих наука, Универзитет у Београду, 2011, Ментор: доц. Др Владимир Обрадовић.

Поред тога, Милица Латиновић водила је израду бројних семинарских радова у оквиру предмета на међународним мастер студијама - Међународне корпоративне финансије. У циљу унапређења стручних компетенција студента као и самог наставног процеса, радила је на увођењу и реализацији практиче наставе базиране на реалној симулацији.

 **Приступно предавање**

Дана 30.05.2018. године у 10ч на Факултету организационих наука, др Милица Латиновић је одржала приступно предавање на тему „Коришћење опција за доношење финансијских одлука“ пред Комисијом за припрему Извештаја о пријављеним кандидатима. Чланови Комисије су оценили приступно предавање по свим критеријумима (припрема, структура, садржај и дидктичко-методички аспекти предавања) просечном оценом 4.67.

 **Ваннаставне активности за студенте**

Др Милица Латиновић је поред активности везаних за реализацију и припрему наставног програма на Факултету организационих наука била задужена и за одређени број ваннаставних активности за студенте. Сваке године, др Милица Латиновић ради на организацији посета студената релевантним институцијама на тржишту капитала у Републици Србији, као и практичној сарадњи у реализацији одређеног броја активности између Факултета организационих наука и Београдске берзе. 2015. године била је ангажована на активностима у оквиру Open day-а на Факултету и задужена је за менторство једне групе студената те генерације. Поред тога, др Милица Латиновић је била ангажована у делу промотивних активности везаних за промоцију смера Менаџмент.

**В. Стручне активности кандидата**

 **Учешће у раду стручних органа и комисија у оквиру факултета**

Кандидат, др Милица Латиновић учестовала је у раду различитих комисија и стручних тела на Факултету организационих наука и то:

* Комисија за попис канцеларијске опреме,
* Комисије за правилик о зарадама,
* Секретар Комисије за акредитацију студијског програма мастер академских студија – Менџмент ДХН,
* Секретар Катедре за финансијски менаџмент и рачуноводство.

 **Остале активности по позиву**

Током свог научно-истраживачког рада, др Милица Латиновић била је рецензент више радова по позиву у часописима међународног значаја (М20):

* Journal of Cleaner Production – извршено је шест рецензија и добијен је сертификат (Certificate of reviewing) у септембру 2016, а и сертификат (Certificate of outstanding contribution in reviewing) у августу 2017. године.
* Acta Oeconomica – извршена је једна рецензија,

и националном часопису међународног значаја (М24):

* Management: Journal of Sustainable Business and Management Solutions in Emerging Economies – извршене су две рецензије.

**Г. Приказ и оцена научно-истраживачког рада кандидата**

 **Одбрањена докторска дисертација (М71)**

Докторска дисертација: **Милица Латиновић** „*Интегрисани приступ вредновању акција заснован на реалним опцијама*“, Факултет организациониих наука, Универзитет у Београду, датум одбране: 20.03.2018. године., ментор: проф. др Невенка Жаркић Јоксимовић.

 **Библиографски подаци о кандидату**

Као аутор и коаутор, Милица Латиновић је објавила већи број научних радова у међународним и домаћим часописима, као и зборницима радова међународних и домаћих конференција.

**Поглавље у монографијама и тематским зборницима међунардног значаја (М14):**

1. Barjaktarović Rakočević S, **Latinović M,** Milosavljević M. (2014). 'Working Capital Management Practices and Financial Performance: Evidence from Serbia', in: Levi Jakšić M, Barjaktarović Rakočević S, Martić M. (eds.) 'Innovative Management and Firm Practice: An Interdisciplinary Approach', Hampshire, UK: Palgrave Macmillan, pp. 258-262, [ISBN: 978-1-137-40220-2]

2. **Latinovic, M.,** Obradovic, T. (2013). The Performance of Socially Responsible Investments. In J. Klich (Ed.), Modern Challenges for International Business in Europe (pp. 29-40). Krakow: Cracow University of Economics. ISBN 978-83-939576-1-3. ISSN 2353-883X <http://dx.doi.org/10.15678/EBER.2013.010203> (дупло признат као део монографије и часописа).

**Радови објављени у научним часописима међународног значаја (М20):**

1. **Latinovic, M.,** Dragovic, I., Bogojevic Arsic, V., Petrovic, B. (2018). A Fuzzy Inference System for Credit Scoring using Boolean Consistent Fuzzy Logic, International Journal of Computational Intelligence Systems, Vol. 11(1), 414-427. <https://www.atlantis-press.com/journals/ijcis/25888773>. (IF2016 = 1,140) (М23).

2. **Latinovic, M.,** Milosevic, N. (2018). Income inequality and credit expansion in post-communist countries, Post-Communist Economies, <https://doi.org/10.1080/14631377.2018.1443247> (IF2016=0,721) (M23)

3. **Latinovic, M.,** Bogojevic Arsic, V., Bulajic, M. (2018). Volatility Spillover Effect in Western Balkans, Acta Oeconomica, Vol. 68(1), pp. 79-100. <https://doi.org/10.1556/032.2018.68.1.4> (IF2016=0,379) (M23)

**Радови саопштени на међународним скуповима штампани у целини (М33):**

1. Obradović T, Dmitrović V, **Latinović M.** (2014). Performance Management Methodology: Integrative Approach, Symposium Proceedings, XIV International Symposium SymOrg 2014 – New Business Models and Sustainable Competitivness, Fakultet organizacionih nauka, Zlatibor, Srbija, jun 2014. ISBN:978-86-7680-295-1.

2. **Latinović, M.,** Obradović T., Dmitrović, V. (2014). Empirical Evidence on Efficiency of Traditional Versus Behavioural Asset-Pricing Models: An Overview, Symposium Proceedings, XIV International Symposium SymOrg 2014 – New Business Models and Sustainable Competitivness, Fakultet organizacionih nauka, Zlatibor, Srbija, jun 2014. ISBN:978-86-7680-295-1.

3. Dmitrović, V., **Latinović, M.,** Obradović T. (2014). Financial Reporting in Contemporary Business Conditions, Symposium Proceedings, XIV International Symposium SymOrg 2014 – New Business Models and Sustainable Competitivness, Fakultet organizacionih nauka, Zlatibor, Srbija, 06-10. jun 2014.пп 612-618. ISBN: 978-86-7680-295-1.

4. Bogojevic Arsic, V., **Latinovic, M.,** Petrovic, N. (2013). Sustainable switching option in green hotels construction, Proceedings of the 3rd Conference of the International Network of Business and Management Journals, The Technical University of Lisbon (UTL), Lisbon, Portugal, 17-19. june.

5. Barjaktarović Rakočević, S., **Latinović, M.,** Milosavljević M. „Еffects of working capital management on profitability in Serbia“, Symposium Proceedings, XIII International Symposium SymOrg 2012 – Innovative management & Business performance, Fakultet organizacionih nauka, Zlatibor, Srbija, jun 2012. ISBN: 978-86-7680-255-5

6. Obradović, T., **Latinović, M.,** Dmitrović, V. „Performance Based Sucess – Myth or Reality“, Symposium Proceedings, XIII International SymposiumSymOrg 2012 – Innovative management & Business performance, Fakultet organizacionih nauka, Zlatibor, Srbija, 05-09. jun 2012, pp 202-208. ISBN: 978-86-7680-255-5

7. Obradović, T., Dmitrović, V., **Latinović, M.** „Application of Contemporary Cost Management Concept in Serbian Local Government“, 14th Toulon-Verona Conference, University of Alicante, Spain, 01-03. septembar 2011.

8. **Latinović, M.,** Obradović, T., Dmitrović, V. „Real Options and Emerging Markets: An Overview“, Proceedings of 1st International Symposium & 10th Balkan Conference on Operational Research (BALCOR 2011), Hellenic Operational Research Society (HELORS) and University of Macedonia, University of Macedonia, Economic and Social Sciences, Thessaloniki, Greece, 22-24. septembar 2011, Vol. 2, 112-119, ISBN: 978-960-87277-7-9.

9. **Латиновић, М.** (2010). Предности и недостаци VAR-a, Зборник радова (ЦД), XII међународни симпозијум SymOrg 2010 – Организационе науке и менаџмент знања, Факултет организационих наука, Златибор, Србија, 9-12. јун, пп. . ISBN: 978-86-7680-216-6.

**Радови саопштени на националним скуповима штампани у целини (М63):**

1. **Латиновић, М.,** Обрадовић, Т., Дмитровић, В. Real options and IT investment projects, XXI International Symposium in Project Management, YUPMA 2017, "Project Management Development – Contemporary Tendencies and Methodologies", Serbian Project Management Association – YUPMA, 978-86-86385-14-7, Zlatibor, 2. - 4. Jun, 2017.

2. В. Дмитровић, Т. Обрадовић, **М. Латиновић,** (Non)financial reporting, XXI International Symposium in Project Management, YUPMA 2017, "Project Management Development – Contemporary Tendencies and Methodologies", Serbian Project Management Association – YUPMA, pp. 96 - 100, 978-86-86385-14-7, Zlatibor, 2. - 4. Jun, 2017.

3. Т. Обрадовић, В. Дмитровић, **М. Латиновић,** The Specifics of Large Projects Financing, XXI International Symposium in Project Management, YUPMA 2017, "Project Management Development – Contemporary Tendencies and Methodologies", Serbian Project Management Association – YUPMA, pp. 61 - 65, 978-86-86385-14-7, Zlatibor, 2. - 4. Jun, 2017.

4. Немања Милановић, Тијана Обрадовић, **Mилица Латиновић,** Modeli saradnje univerziteta i biznis sektora - savremene tendencije, XIX Internacionalni simpozijum iz projektnog menadžmenta - YUPMA 2015 - Projektni menadžment u Srbiji-Novi izazovi, Udruženje za upravljanje projektima Srbije - YUPMA, pp. 256 - 260, 978-86-86385-12-3, Srbija, 12. - 14. Jun, 2015.

5. Тијана Обрадовић, **Милица Латиновић**, Немања Милановић, Modeli predviđanja neuspeha zasnovani na indikatorima finansijskih performansi, XIX Internacionalni simpozijum iz projektnog menadžmenta - YUPMA 2015 - Projektni menadžment u Srbiji-Novi izazovi, Udruženje za upravljanje projektima Srbije - YUPMA, pp. 59 - 63, 978-86-86385-12-3, Srbija, 12. - 14. Jun, 2015.

6. **Латиновић, М.,** Обрадовић, Т., Милановић, Н. (2015). Стратешке реалне опције, XIX Интернационални симпозијум из пројектног менаџмента YUPMA 2015 – Пројектни менаџмент у Србији – Нови изазови, Удружење за управљање пројектима Србије, Србија, 12.-14. јун, 2015.

7. **Латиновић, М.,** Дмитровић, В., Обрадовић, Т. (2014). Вредност управљања односима са купцима у пројектном окружењу, XVIII Интернационални симпозијум из пројектног менаџмента YUPMA 2014 – Управљање пројектима у ИТ окружењу, Удружење за управљање пројектима Србије, Београд, Србија, мај, 345-349. ISBN 978-86-86385-11-6.

8. Дмитровић, В., **Латиновић,** М., Обрадовић, Т. (2014). Проблематично питање рачуноводства – извештавање о интелектуалном капиталу, XVIII Интернационални симпозијум из пројектног менаџмента YUPMA 2014 – Управљање пројектима у ИТ окружењу, Удружење за управљање пројектима Србије, Београд, Србија, мај, 111-115.ISBN 978-86-86385-11-6.

9. Обрадовић, Т., **Латиновић, М.,** Дмитровић, В. (2014). Вредновање компаније: тржишни приступ, XVIII Интернационални симпозијум из пројектног менаџмента YUPMA 2014 – Управљање пројектима у ИТ окружењу, Удружење за управљање пројектима Србије, Београд, Србија, 12-13. мај, 102-106. ISBN 978-86-86385-11-6

10. **Латиновић, М.,** Обрадовић, Т., Дмитровић, В. (2013). Перформансе менаџмента људским ресурсима пројектних организација, XVII Интернационални симпозијум из пројектног менаџмента YUPMA 2013 – Савремене тенденције у пројектном и иновационом менаџменту, Удружење за управљање пројектима Србије, Златибор, Србија, јун, 125-129.ISBN: 978-86-86385-10-9.

11. Обрадовић, Т., **Латиновић, М.,** Дмитровић, В. (2013). Иновативно управљање: еволуција концепта менаџмента перформанси, XVII Интернационални симпозијум из пројектног менаџмента YUPMA 2013 – Савремене тенденције у пројектном и иновационом менаџменту, Удружење за управљање пројектима Србије, Златибор, Србија, јун, 163-168.ISBN: 978-86-86385-10-9.

12. Дмитровић, В., Обрадовић, Т., **Латиновић, М.** (2013). Бренд као важан елемент нематеријалне имовине, XVII Интернационални симпозијум из пројектног менаџмента YUPMA 2013 – Савремене тенденције у пројектном и иновационом менаџменту, Удружење за управљање пројектима Србије, Златибор, Србија, 07-09. јун, 49-53.ISBN: 978-86-86385-10-9.

13. **Латиновић, М.,** Обрадовић,Т., Дмитровић, В. (2012). Награђивање на бази финансијских мера перформанси, XVI Интернационални симпозијум из пројектног менаџмента YUPMA 2012 – У сусрет економији знања – управљање пројектима знања, Удружење за управљање пројектима Србије, Златибор, Србија,мај, 120-124. ISBN: 978-86-86385-09-3.

14. Обрадовић,Т., Дмитровић, В., **Латиновић, М**. (2012). Вредновање као парадигма финансијског знања компаније, XVI Интернационални симпозијум из пројектног менаџмента YUPMA 2012 – У сусрет економији знања – управљање пројектима знања, Удружење за управљање пројектима Србије, Златибор, Србија,мај, 454-458. ISBN: 978-86-86385-09-3.

15. Дмитровић, В., Обрадовић,Т., **Латиновић, М**. (2012). Финансијски извештаји као реална слика пословања у функцији пословног одлучивања, XVI Интернационални симпозијум из пројектног менаџмента YUPMA 2012 – У сусрет економији знања – управљање пројектима знања, Удружење за управљање пројектима Србије, Златибор, Србија,18-20. мај, 125-129. ISBN: 978-86-86385-09-3.

16. **Латиновић M.** „Примена стабла одлучивања на вредновање реалних опција“, SYM-OP-IS 2011 – XXXVIII Симпозијум о операционим истраживањима, Економски факултет у Београду, Тара, Србија, 4-7. октобар 2011, 471-474. ISBN: 978-86-403-1168-7.

17. Обрадовић Т., **Латиновић M.,** Дмитровић В. „Управљање портфолиом обвезница: пасивне стратегије“, VIII скуп привредника и научника SPIN '11, Факултет организационих наука и Привредна комора Србије, Београд, Србија, 01-02. новембар 2011, 520-527. ISBN:978-86-7680-244-9.

18. Дмитровић, В., Обрадовић, Т., **Латиновић, М.** (2011). Извори и мерење интелектуалног капитала, XV Интернационални симпозијум из пројектног менаџмента YUPMA 2011-Пројектни менаџмент у Србији – успеси и могућности, Удружење за управљање пројектима Србије, Златибор, Србија, 10-12. јун, 240-244. ISBN: 978-86-86385-08-6.

19. Обрадовић,Т., Дмитровић, В., **Латиновић, М**. (2011). Финансијска оцена пројеката: изазови одређивања дисконтне стопе, XV Интернационални симпозијум из пројектног менаџмента YUPMA 2011-Пројектни менаџмент у Србији – успеси и могућности, Удружење за управљање пројектима Србије, Златибор, Србија, 10-12. јун, 115-119. ISBN: 978-86-86385-08-6.

20. **Латиновић M.,** Милосављевић M., „Финансијски аспекти ланаца снабдевања“, VII скуп привредника и научника – SPIN’09 „Операциони менаџмент и глобална криза“, Факултет организационих наука и Привредна комора Србије, Београд, Србија, 2009, 353-360. ISBN: 978-86-7680-202-9.

21. **Латиновић, М.** (2008). Карбонско тржиште, Зборник радова (ЦД), XI међународни симпозијум SymOrg 2008 – Менаџмент и друштвена одговорност, “Menadžment i društvena odgovornost”, Факултет организационих наука, Златибор, Србија, јун.

22. **Латиновић, М.** (2006). Хеџ фондови – део финансијске архитектуре, Зборник радова (ЦД), X међународни симпозијум SymOrg 2006 – Промене организације и менаџмента – изазови европских интеграција, Факултет организационих наука, Златибор, Србија, јун.

23. **Латиновић, М.,** Мирчетић, И. (2004). Преузимање – напад и одбрана, IX међународни симпозијум SymOrg 2004 – Менаџмент – кључни фактори успеха (студентска секција), “Menadžment – ključni faktori uspeha” (studentska sekcija), Факултет организационих наука, Златибор, Србија, јун.

**Радови објављени у водећим часописима националног значаја (М51):**

1. **Латиновић, М.** (2008). Карбонско тржиште, Манагемент – часопис за теорију и праксу менаџмента, vol. 13, br. 49-50, 101-109.

**Радови објављени у истакнутим националним часописима (М52):**

1. Obradović T, Dmitrović V, **Latinović M** (2012). Financial forecasting for company valuation purposes, Serbian Project Management Journal, vol. 2, No. 1, p. 62-70, ISSN 2217-7256.

 **Приказ важнијих радова кандидата**

Комисија се одлучила за приказ следећих радова:

1. **Докторска дисертација**: Милица Латиновић„*Интегрисани приступ вредновању акција заснован на реалним опцијама*“, Факултет организациониих наука, Универзитет у Београду.

Докторска дисертација кандидата др Милице Латиновић под називом „Интегрисани приступ вредновању акција заснован на реалним опцијама“ написана је на 262 стране, садржи 28 слика и 23 табеле. Увидом у референцну листу, може се видети да је кандидат користио 125 референтних јединица. Дефинисање приступа и модела који се могу употребити за вредновање акција, представља тематику која је увек актуелна. У данашње време када је све израженија динамичка природа финансијских тржишта ова проблематика добија још више на значају, чему у прилог сведоче бројни научни радови који се публикују у часописима највећег међународног значаја.

Оригиналност ове докторске дисертације огледа се у томе што је за објашњење оствареног екстра приноса коришћен већи и разноврснији број индикатора реланих опција. Поред тога, индикатори генеричких стратегија су по први пут увршћени у приступ који може послужити за вредновање акција корпорација из високоризичних делатности.

Очекивани допринос докторске дисертације је вишеструк и првенствено се огледа у повезивању области стратешког управљања и одлучивања са теоријом вредновања средстава. Рад који је проистекао из предметног истраживања садржи више научних доприноса и то:

* свеобухватни приказ повезаности и међусобне условљености стратегије коју корпорација спроводи и вредности која се на тај начин ствара за акционаре;
* опис, систематизацију и објашњење различитих врста реалних опција које настају реализацијом стратегије и пројеката корпорације;
* детаљни преглед, класификацију и критички осврт на постојеће моделе вредновања средстава и;
* интегрисани приступ вредновању акција на основу утврђених односа између приноса, ризика и реалних опција које корпорација која послује у високоризичној делатности има на располагању.

Дисертација садржи и веома значајни стручни допринос:

* који се огледа у могућности примене новог интегрисаног приступа за вредновање акција приликом инвестиционог саветовања и дефинисања инвестиционе стратегије, како малих тако и квалификованих инвеститора.

2. **Latinovic, M.,** Obradovic, T. (2013). The Performance of Socially Responsible Investments. In J. Klich (Ed.), Modern Challenges for International Business in Europe (pp. 29-40). Krakow: Cracow University of Economics. ISBN 978-83-939576-1-3. ISSN 2353-883X <http://dx.doi.org/10.15678/EBER.2013.010203> (дупло признат као део монографије и часописа).

Овај рад посматра модерне тенденције које се уводе приликом креирања инвестиционе стратегије које у разматање укључују и различите елементе одрживости. Циљ овог рада је да прикаже како се процес одабира адекватне инвестиције, односно акција може дефинисати на тај начин што ће се у процес анализе и селекције укључити принципи одрживости. Како би се што боље разумео овај концепт, дефинише се и прави разлика између концепта одрживости, корпоративне друштвене одговорности, социјално одговорног инвестирања и инвестирања на бази ЕСГ фактора (ЕСГ – екологија, социјални аспект и корпоративно управљање). Поред тога, у раду је дат приказ и преглед релевантних индикатора одрживости на којима се базира овакав вид инвестиционе анализе. На основу прегледа литературе и савремених научних истраживања утврђено је шта је то што једну инвестицију чини социјално одговорном, који ризици су повезани са таквом врстом инвестирања и које резултате таква стратегија има на различитим тржиштима. У овом раду представљени су досадашњи резултати, односно перформансе овакве инвестиционе стратегије. Овај рад успоставио је везу између корпоративне друштвене одговорности и вредности коју она има за акционаре. Резултати прегледа литературе показали су да на нивоу корпорације, вредност корпорације се смањује уколико она реализује стратегију корпоративне друштвене одговорности. Ако се посматрају индекси везани за реализацију овакве стратегије, емпиријски резултати су показали да они остварују боље резултате од конвенционалних индекса али у периодима раста цена акција на тржишту.

3. **Latinovic, M.,** Dragovic, I., Bogojevic Arsic, V., Petrovic, B. (2018). A Fuzzy Inference System for Credit Scoring using Boolean Consistent Fuzzy Logic, International Journal of Computational Intelligence Systems, Vol. 11(1), 414-427. <https://www.atlantis-press.com/journals/ijcis/25888773>. (IF2016 = 1,140) (М23).

Микро, мала и средња предузећа у земљама у развоју представљају важан сектор привреде који је неопходно да буде снажан како би утицао на економски развој земље. Овај сектор је значајан за креирање запослености, повећање међународне размене и успостављање предузетничког духа. Међутим банкарски сектор има перцепцију да су микро, мала и средња предузећа високо ризична и због тога им нерадо одобравају кредите. Постоје докази да банке слободније одобравају необезбеђене кредите овом сектору када у кредитној анализи користе моделе за утврђивање кредитног скора. Постоји велики број различитих метода за утврђивање кредитног скора. Како ни једна од њих не даје супериорније резултате у односу на остале, у овом раду предложен је нови приступ овој проблематици. Као могуће решење предложена је имплементација Буловог конзистентног фази инференционог система ради утврђивања кредитног скора микро, малих и средњих предузећа. Фази инференциони систем омогућава експерту из одређене области, у овом случају финансијским експертима да њихово знање искажу у форми фази правила, што омогућава да се људско закључивање укључи у аутомотизовани процес доделе кредитног скора. Експериментални резултати примене Булове конзистентне фази логике показали су да је она дала прецизније резултате у односу на примену конвенционалне фази логике, као и да би у случају њене примене више кредита било правично одобрено што би надаље имало утицај на економски раст земље.

4. **Latinovic, M.,** Bogojevic Arsic, V., Bulajic, M. (2018). Volatility Spillover Effect in Western Balkans, Acta Oeconomica, Vol. 68(1), pp. 79-100. <https://doi.org/10.1556/032.2018.68.1.4> (IF2016=0,379) (M23)

Предмет истраживања овог рада представља преливање ризика између берзи региона Западног Балкана и одабраног броја развијених светских берзанских тржишта. Уколико постоји доказ о слабој повезаности између тржишта, тада међународна диверзификација може потенцијално донети користи инвеститорима. Ако се анализира веза која постоји између тржишта која су на различитом степену економског развоја и уколико постоји јака веза између њих, тржишни шокови на развијеном тржишту могу се прелити и имати јак утицај на тржиште у развоју. Повезаност различитих тржишта може се уочити на основу везе која постоји између смера кретања приноса на различитим тржиштима. Повезаност се огледа и у трансмисији тржишних шокова и волатилности између тржишта. Због везе која може и не мора постојати, смера кретања утицаја једног тржишта на друго, инвестициона стратегија се може кориговати. Истраживањем је утврђено да постоји статистички значајно регионално преливање ризика између тржишта Западног Балкана. Поред тога, може се закључити да постоји глобално преливање између развијених светских берзанских тржишта и берзанских тржишта овог региона. Овим истраживањем утврђено је да тржишта земаља Западног Балкана касне у реакцији на значајне светске тржишне догађаје, што се може искористити приликом формулисања инвестиционе стратегије.

5. Bogojevic Arsic, V., **Latinovic, M.,** Petrovic, N. (2013). Sustainable switching option in green hotels construction, Proceedings of the 3rd Conference of the International Network of Business and Management Journals, The Technical University of Lisbon (UTL), Lisbon, Portugal, 17-19. june.

Предмет истраживања овог рада представља увођење праксе одрживости и израчунавање вредности таквих активности на примеру изградње зеленог хотела. Туризам као делатност не утиче на загађење животне околине и емисију гасова са ефектом стаклене баште као што је то случај са неким другим делатностима. Али туристи све више обраћају пажњу на заштиту животне средине и желе да њихов одмор има што мање штетних утицаја на животну средину. Због тога постоји све већа потреба за изградњом зелених хотела или реконструкцијом постојећих, тако да се у њих уграде принципи везани за заштиту животне средине. С обзиром да су одрживе технологије веома скупе, потребно је наћи валидну аргументацију за њихову имплементацију. Овај рад приказује примену теорије реалних опција и везује је за одрживост зелених хотела. Вредновање реалне опције везује се за одрживу праксу зелених хотела, односно у раду се анализира и вреднује опција замене извора из ког се хотел снабдева електричном енергијом. Наизменичном употребом обновљивог извора енергије и електричне мреже, хотел може вршити замену извора из ког се снабдева електричном енергијом у различитим периодима, а све у зависности из ког извора му је јефтиније то да чини у датом тренутку. На овај начин хотел може умањити трошкове, увећати новачни ток а истовремено може водити рачуна и о заштити животне средине.

6. **Latinović, M.,** Obradović T., Dmitrović, V. (2014). Empirical Evidence on Efficiency of Traditional Versus Behavioural Asset-Pricing Models: An Overview, Symposium Proceedings, XIV International Symposium SymOrg 2014 – New Business Models and Sustainable Competitivness, Fakultet organizacionih nauka, Zlatibor, Srbija, jun 2014. ISBN: 978-86-7680-295-1.

Анализа инвестирања у хартије од вредности еволуирала је током последњих деценија што је довело до настанка различитих модела за вредновање средстава. Развој теорије и моделовања варирао је од хипотезе о ефикасности тржишта и рационалности инвеститора до тога да је тржиште неефикасно а инвеститори ирационални. У овом раду дат је преглед различитих модела вредновања средстава и презентовани су емпиријски докази њихове ефикасности у објашњењу очекиваног приноса које одређено средсто има за инвеститора. На основу изучавања налаза до којих су дошла савремена научна истраживања, овај рад даје прегле важних макроекономских и микроекономских фактора који имају утицај на формирање очекиваног приноса.

**Д. Оцена испуњености услова предвиђених за избор у звање доцента**

На основу анализе достављене документације а имајући у виду научно-истраживачке, стручне, наставне и остале активности описане у овом извештају, Комисија констатује да кандидат др Милица Латиновић испуњава све услове прописане Законом о високом образовању, Статутом Универзитета у Београду, Правилнику о минималним условима за стицање звања на Универзитету у Београду и Статутом Факултета организационих наука, за избор наставника у звање доцента.

Због прегледности, испуњеност услова за избор у звање доцента дата је у табелама. У табели 1 дат је сумарни приказ испуњености минималних услова док је у табели 2 дат приказ испуњености изборних услова.

*Tabela1. Сумарни приказ испуњености општег и минималних услова кандидата др Милице Латиновић*

|  |  |
| --- | --- |
| **Општи услов** | **Испуњеност услова** |
| Научни назив доктора наука из научне области за коју се бира стечен на акредитованом Универзитету и акредитованом студијском програму у земљи или диплома доктора наука стечена у иностранству, призната у складу са Законом о високом образовању  | **ИСПУЊЕН**Кандидат Милица Латиновић има научно звање доктор наука – организационе науке стечено одбраном докторске дисертације из уже научне области Финансијског менаџмента, рачуноводства и ревизије на Факултету организациониих наука, Универзитет у Београду. |
| **Минимални услови** | **Оценa / број година радног искуства**  |
| Приступно предавање из области за коју се бира, позитивно оцењено од стране високошколске установе | **ИСПУЊЕН**Кандидат Милица Латиновић одржала је приступно предавање на тему „Коришћење опција за доношење финансијских одлука“ дана 30.05.2018. године на Факултету организационих наука, које је Комисија позитивно оценила просечном оценом 4.67. |
| Позитивна оцена педагошког рада у студентским анкетама током целокупног претходног изборног периода | **ИСПУЊЕН** Педагошки рад кандидата редовно је оцењиван високим оценама (просечна оцена виша од 4.6 на скали од 1 до 5) у студентским анкетама почевши од 2008. године од када је др Милица Латиновић ангажована на вежбама на предметима из уже научне области Финансијског менаџмента, рачуноводства и ревизије.  |
| Искуство у педагошком раду са студентима | **ИСПУЊЕН**Више од 10 година искуства на Факултету организационих наука, Универзитета у Београду у настави на предметима из уже научне области. |
|  | **Број менторства / учешћа у комисији и др.** |
| Резултати у развоју научнонаставног подмлатка | **ИСПУЊЕН**Члан комисије за одбрану два завршна рада на основним академским студијама.  |
|  | **Број радова, сапштења, цитата и др и њихова референца** |
| Објављен један рад из категорије М20 или три рада из категорије М51 из научне области за коју се бира. | **ИСПУЊЕН**Објављена три рада из категорије М20 и један рад из категорије М51 |
| Саопштен један рад на научном скупу, објављен у целини (М31, М33, М61, М63) | **ИСПУЊЕН**Саопштена и објављена у целини 32 рада и то девет радова на међународним скуповима (М33) и двадест три рада на скуповима националног значаја (М63) |

*Табела 2. Испуњеност изборних услова кандидата др Милице Латиновић*

|  |  |  |
| --- | --- | --- |
| *(изабрати 2 од 3 услова)* | *Заокружити ближе одреднице**(најмање пo једна из 2 изабрана услова)* | *Испуњеност критеријума* |
| 1. Стручно-професионални допринос | 1. Председник или члан уређивачког одбора научних часописа или зборника радова у земљи или иностранству.2. Председник или члан организационог или научног одбора на научним скуповима националног или међународног нивоа.3. Председник или члан комисија за израду завршних радова на академским мастер или докторским студијама.4. Руководилац или сарадник на домаћим и међународним научним пројектима. |  |
| 2. Допринос академској и широј заједници | 1. Чланство у страним или домаћим академијама наука, чланство устручним или научним асоцијацијама у које се члан бира.**2. Председник или члан органа управљања, стручног органа или комисија на факултету или универзитету у земљи или иностранству.**3. Члан националног савета, стручног, законодавног или другог органа и комисије министарстава.4. Учешће у наставним активностима ван студијских програма (перманентно образовање, курсеви у организацијипрофесионалних удружења и институција, програми едукацијенаставника) или у активностима популаризације науке.5. Домаће или међународне награде и признања у развоју образовања или науке. | **ИСПУЊЕНА** одредница 2:• чланКомисије за попис канцеларијске опреме,• члан Комисије за правилик о зарадама,• Секретар Комисије за акредитацију студијског програма мастер академских студија – Менџмент ДХН,• Секретар Катедре за финансијски менаџмент и рачуноводство. |
| 3. Сарадња са другим високошколским, научноистраживачким установама, односно установама културе или уметности у земљи ииностранству | 1. Руковођење или учешће у међународним научним или стручним пројекатима и студијама2. Радно ангажовање у настави или комисијама на другимвисокошколским или научноистраживачким институцијама у земљи или иностранству, или звање гостујућег професора или истраживача.3. Руковођење радом или чланство у органу или професионалном удружењу или организацији националног или међународног нивоа.4. Учешће у програмима размене наставника и студената.**5. Учешће у изради и спровођењу заједничких студијских програма**6. Предавања по позиву на универзитетима у земљи или иностранству. | **ИСПУЊЕНА** одредница 5:Креирање садржаја и реализација заједничких програма • Мастер академске студије Рачунарство у друштвеним наукама (интердисциплинарни програм на коме су ангажовани наставници са девет факултета Универзитета у Београду) – Анализа инвестирања у хартије од вредности,• Међународне мастер академске студије - International Business and Managment, (сарадња са Middlesex University из Лондона) - International Corporate Finance (Међународне корпоративне финансије). |

Кандидат др Милица Латиновић има научно звање доктора наука – област организационе науке које је стекла одбраном докторске дисертације из уже научне области Финансијски менаџмент, рачуноводство и ревизија на Факултету организационих наука Универзитета у Београду.

Кандидат др Милица Латиновић је одржала приступно предавање на тему „Коришћење опција за доношење финансијских одлука“ дана 30.05.2018. године на Факултету организационих наука које је Комисија позитивно оценила са оценом 4.67. Педагошки рад кандидата је богат и дуг а студенти су га у анкетама високо оцењивали. Научни радови које је кандидат др Милица Латиновић објавила у већем броју међународних и домаћих часописа, као и зборницима радова међународних и домаћих конференција припадају ужој научној области Финансијског менаџмента, рачуноводства и ревизије и представљају оргинална дела која дају допринос ужој научној области за коју се кандидат др Милица Латиновић бира. Кандидат је свој допринос дао и у раду различитих комисија на нивоу факултета. Поред тога, кандидат др Милица Латиновић је укључена у реализацију заједничког домаћег и међународног мастер академског програма.

**Ђ. Закључак и предлог Комисије**

На основу разматрања конкурсне документације, Комисија је утврдила да се на конкурс за избор једног наставника у звању доцента за ужу научну област *Финансијски менаџмент, рачуноводство и ревизија* у предвиђеном року пријавио један кандидат др Милица Латиновић. Кандидат испуњава све услове прописане Законом о високом образовању, Статутом Универзитета у Београду, Правилником о минималним условима за стицање звања на Универзитету у Београду и Статутом Факултета организационих наука, за избор наставника у звање доцента.

Кандидат др Милица Латиновић испуњава општи услов за избор у звање доцента јер има научни назив доктора наука, који је стекла одбраном докторске дисертације из уже научне области Финансијски менаџмент, рачуноводство и ревизија. Др Милица Латиновић је одржала приступно предавање које је Комисија позитивно оценила 4.67. Поред тога, педагошки рад и ангажованост кандидата је богат и такође веома високо оцењен од стране студената. Кандидат ради на Факултету организационих наука Универзитета у Београду већ десет година и у току тог периода учествовала је у извођењу вежби и лабораторијских вежби, припреми наставног материјала, организацији испита и колоквијума на више предмета у оквиру основних, мастер и специјалистичких струковних студија, од којих су сви предмети из уже научне области у коју се кандидат бира. Истовремено учествовала је и у различитим ваннаставним активностима за студенте Др Милица Латиновић објавила је три рада у часописима са импакт фактором али и један рад у међународном часопису без импакт фактора као и два рада у домаћим часописима. Објавила је тридесет и два рада на скуповима како међународног, тако и националног значаја.

На основу анализе научних, стручних и наставних резултата пријављеног кандидата др Милице Латиновић и оцене испуњености услова за избор у звање доцента за ужу научну област Финансијски менаџмент, рачуноводство и ревизија, Комисија закључује да кандидат испуњава услове конкурса. Комисија предлаже Изборном већу Факултета организационих наука Универзитета у Београду да се **др Милица Латиновић изабере у звање и на радно место доцента, на одређено време од 5 (пет) година, са пуним радним временом , за ужу научну област Финансијки менаџмент, рачуноводство и ревизија.**

У Београду, 30.05.2018. године

**ЧЛАНОВИ КОМИСИЈЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Весна Богојевић Арсић, редовни професор

Универзитет у Београду, Факултет организационих наука

ужа научна област: Финансијски менаџмент, рачуноводство и ревизија

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Невенка Жаркић Јоксимовић, редовни професор

Универзитет у Београду, Факултет организационих наука

ужа научна област: Финансијски менаџмент, рачуноводство и ревизија

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Бошко Живковић, редовни професор

Универзитет у Београду, Економски факултет

ужа научна област: Економска политика и развој